**โครงการตลาดประชารัฐ จังหวัดอ่างทอง**

 ตามที่จังหวัดอ่างทองได้แจ้งหน่วยงานที่กำกับดูแลตลาดประชารัฐจังหวัดอ่างทอง สนับสนุนช่วยเหลือเกษตรกรโดยให้รับสินค้าเกษตรมาจำหน่ายในตลาดประชารัฐจังหวัดอ่างทอง เพื่อเป็นแหล่งระบายสินค้าทางการเกษตรที่ล้นตลาดตามฤดูกาล และมอบหมายสำนักงานเกษตรและสหกรณ์จังหวัดอ่างทองประสานความร่วมมือกับสำนักงานเกษตรจังหวัดอ่างทอง และสำนักงานสหกรณ์จังหวัดอ่างทอง พิจารณาคัดเลือกและสนับสนุนเกษตรกรในการนำสินค้ามาจำหน่ายในตลาดประชารัฐจังหวัดอ่างทอง นั้น

 สำนักงานส่งเสริมการปกครองท้องถิ่นจังหวัดอ่างทองรายงานว่า ได้รับรายงานจากองค์การบริหารส่วนจังหวัดอ่างทอง ซึ่งรับผิดชอบตลาดประชารัฐท้องถิ่นสุขใจ หนองเจ็ดเส้น (ตลาดใต้ร่มพระบารมี) ได้ดำเนินการสนับสนุนเกษตรกร จำนวน 7 ราย นำสินค้าแปรรูป มาจำหน่ายในตลาดประชารัฐท้องถิ่นสุขใจ ดังกล่าว

 เพื่อให้การขับเคลื่อนโครงการตลาดประชารัฐจังหวัดอ่างทองเป็นไปด้วยความเรียบร้อย จังหวัดอ่างทองขอให้หน่วยงานที่กำกับดูแลตลาดประชารัฐจังหวัดอ่างทอง ติดตามการขยายตลาดประชารัฐในกำกับดูแล ให้เป็นไปในลักษณะตลาดกลางพืชผลทางการเกษตร เพื่อช่วยเหลือเกษตรกร ผู้มีรายได้น้อยได้มีรายได้เพิ่มขึ้น